Ritratt mibgħut minn Oliver Attard  Read in English . Is-sewwieq tat-tlielaq Off-Road u membru tal-All-Wheel Drive Club Neville Ciantar reġa' jinsab il-Portugall biex jikkompeti fl-edizzjoni ta' din is-sena tal-avveniment Off-Road King Of Portugal organizzat bejn illum u l-Ħadd li ġej. L-avveniment beda jiġi organizzat fl-2013 u huwa wieħed mill-ikbar u l-aktar iebsa mit-tiġrijiet off-road globalment, avveniment li qed jikber kull sena. F'dan l-avveniment, il-parteċipanti jiġu sfidati biex jgħaddu minn ċirkwiti differenti, ċertu numru ta' drabi. Dan jagħmluh skont il-klassi li jkunu qed jikkompetu fiha, fl-iqsar ħin possibbli. Ritratt mibgħut minn Oliver Attard Ritratt mibgħut minn Oliver Attard It-tellieqa hija test enormi għall-vetturi, għall-magni, għat-tajers, għat-trasmissjonijiet, u għas-sewwieqa. Ciantar għandu esperjenza f'din it-tellieqa, wara li kkompeta darbtejn. Fit-tielet darba li kellu jikkompetu, Ciantar kellu jirritorna d-dar bla ma tellaq. Fl-2017 Ciantar kien spiċċa fil-ħames post, fl-2018, spiċċa fis-sitt post, u fl-2019 l-avveniment tħassar minħabba nirien qawwija li ħakmu lir-reġjun. Lee digà ħa sehem bħala Co-Driver fil-kompetizzjoni tal-King of Hammers fl-Istati Uniti fl-2019.